CELEX: 62014TN0373
Language: da
Date: 2014-05-26 00:00:00
Title: Sag T-373/14: Sag anlagt den 26. maj 2014 — Petro Suisse Intertrade mod Rådet

11.8.2014   
            
            
               DA
            
            
               Den Europæiske Unions Tidende
            
            
               C 261/36
            
         Sag anlagt den 26. maj 2014 — Petro Suisse Intertrade mod Rådet
   (Sag T-373/14)
   2014/C 261/61
   Processprog: engelsk
   
      Parter
   
   
      Sagsøger: Petro Suisse Intertrade Co. SA (Pully, Schweiz) (ved solicitor J. Grayston og advokaterne P. Gjørtler, G. Pandey, D. Rovetta, D. Sellers og N. Pilkington)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse, der er indeholdt i den til sagsøgerens advokater fremsendte skrivelse af 14. marts 2014, og som vedrører en revision af listen over udpegede personer og enheder i bilag II til Rådets afgørelse 2010/413/FUSP om restriktive foranstaltninger over for Iran, som ændret ved Rådets afgørelse 2012/829/FUSP af 21. december 2012, og i bilag IX til forordning (EU) nr. 267/2012 om restriktive foranstaltninger over for Iran, som gennemført ved Rådets gennemførelsesforordning (EU) nr. 1264/2012 af 21. december 2012, annulleres, for så vidt som den anfægtede afgørelse udgør et afslag på at slette sagsøgeren fra listen over de personer og enheder, der er omfattet af de restriktive foranstaltninger.
            
         
               —
            
            
               Den foreliggende sag forenes med sag T-156/13 i overensstemmelse med procesreglementets artikel 50, stk. 1.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender, hvormed det er blevet gjort gældende, at begrundelsen var utilstrækkelig, og at Rådet foretog et åbenbart urigtigt skøn.
   Sagsøgeren har gjort gældende, at selv om selskabet er et datterselskab af den på listerne opførte virksomhed National Iranian Oil Company (NIOC), har Rådet ikke godtgjort, at dette indebærer en økonomisk fordel for den iranske stat, som er i strid med det mål, der forfølges med de anfægtede foranstaltninger.